open-index/open-wikipedia-markdown huggingface dataset:
Íþróttafélagið Draupnir

**Íþróttafélagið Draupnir** var stofnað þann 8. október 2008. Stofnendur þess voru þeir Jón Stefán Jónsson, Aðalbjörn Hannesson og Egill Ármann Kristinsson.  Jón Stefán, sem þá var starfandi knattspyrnuþjálfari hjá **[[Íþróttafélagið_Þór_Akureyri| Þór]]** og Egill og Aðalbjörn sem þá voru starfandi hjá **[[KA]]** ákváðu að stofna saman félag sem þeir vildu að yrði til staðar sem litla liðið í knattspyrnu á Akureyri. 

Árið 2011 dró félagið sig út úr keppnum í 3. deild karla og kvenna og með því lagðist knattspyrnuiðkun af hjá félaginu.


Á vordögum 2012 var ákveðið að stofna júdódeild undir merkjum Draupnis.

Þann 22. apríl 2012 var kosin ný stjórn sem hefur það á stefnuskrá sinni að vinna að framgangi júdóíþróttarinnar undir merkjum Draupnis. 


30. maí 2012 boðaði aðalstjórn KA til félagsfundar í KA-heimilinu. Þar var að starfsemi Júdódeildar KA leggist af og iðkendur deildarinnar æfi og keppi undir merkjum Draupnis frá þeim degi.

21. ágúst 2012 fékk júdódeild Draupnis leyfi frá aðalstjórn KA til að hefja júdóæfingar í því húsnæði sem júdódeild KA hafði áður í KA heimili fyrir tímabilið 2012-2013. Þó var eingöngu um salinn að ræða en ekki þá geymslu- og félagsaðstöðu sem júdódeild KA hafði áður.  


2. nóvember 2012 samþykkti Stjórn ÍBA á stjórnarfundinum flutninga á starfsemi Draupnis frá KA heimilinu í húsnæði Þrekhallarinnar í Íþróttahöllinni (sem Golfklúbbur Akureyrar notaði áður). Samþykkið var með þeim fyrirvörum að breytingin hafi ekki aukinn kostnað í för með sér fyrir Bandalagið og að séð sé til þess að aðstaðan, fyrir áframhaldandi starfsemi á báðum stöðum, verði viðunandi eftir flutninginn.


15. nóvember var eftirfarandi bókun gerð hjá Íþróttaráði Akureyrar. 


*:2012110061 - Æfingaraðstaða Íþróttafélagsins Draupnis*
*:Erindi dags. 2. nóvember 2012 frá Íþróttabandalagi Akureyrar varðandi æfingaraðstöðu Íþróttafélagsins Draupnis. *

*Jón Óðinn Waage og Inga Björk Harðardóttir frá Draupni, Sævar Pétursson frá KA og Haukur Valtýsson frá ÍBA sátu fundinn undir þessum lið.* 

*:Íþróttaráð veitir Íþróttafélaginu Draupni heimild til að flytja og nota júdódýnur og fjarðurgólf sem nú er í júdósal KA heimilisins í bráðabirgðaraðstöðu við Skólastíg 4, 600 Akureyri. Íþróttaráð vekur athygli á því að sá búnaður sem verður færður úr júdósal KA heimilisins er og verður áfram eign Akureyrarbæjar og í umsjón íþróttaráðs þegar leigutíma er lokið í bráðabirgðaraðstöðunni.*


19. nóvember hóf Íþróttafélagið Draupnir æfingar í nýju húsnæði við Skólastíg 4.

## Stjórnir Draupnis
Ungmennasambandið Úlfljótur

**Ungmennasambandið Úlfljótur** eða **USÚ** var stofnað 28. maí 1932.  Sambandssvæði þess er Austur-Skaftafellssýsla.  Sjö aðildarfélög eru starfandi innan USÚ og innan þeirra eru nokkrar sjálfstæðar deildir.  Þrjú aðildarfélög eru ekki starfandi í dag.  Formaður USÚ er Matthildur Ásmundardóttir.

## Aðildarfélög USÚ

* Ungmennafélagið Sindri, Höfn.
* Ungmennafélagið Máni, Nesjum.
* Golfklúbbur Hornafjarðar.
* Skotfélag Austur-Skaftafellssýslu.
* Ungmennafélag Öræfa, Öræfum.
* Hestamannafélagið Hornfirðingur.
* Akstursíþróttafélag Austur-Skaftafellssýslu.
* Ungmennafélagið Valur, Mýrum, engin starfsemi undanfarin ár.
* Ungmennafélagið Vísir, Suðursveit, engin starfsemi undanfarin ár.
* Ungmennafélagið Hvöt, Lóni, engin starfsemi undanfarin ár.

## Tenglar

* USÚ

## Heimildir
Roberto Di Matteo

**Roberto Di Matteo** (fæddur 29. maí 1970 í Sviss) er ítalskur fyrrum knattspyrnumaður og knattspyrnuþjálfari.
Di Matteo spilaði sem miðherji fyrir svissnesku liðin Schaffhausen, Zürich og Aarau áður en hann gekk til liðs við Lazio á Ítalíu og Chelsea FC á Englandi. Hann spilaði 34 leiki með landsliði Ítalíu og skoraði 2 mörk.

Di Matteo hóf þjálfaraferil sinn með Milton Keynes Dons og West Bromwich Albion á Englandi. Hann var aðstoðarþjálfari Chelsea árið 2011-2012 og svo bráðabirgðaþjálfari hluta árs 2012. Á þessum tíma vann Chelsea FA-bikarinn á Englandi og Meistaradeild Evrópu.

Di Matteo þjálfaði síðar Schalke 04 í Þýskalandi og síðast Aston Villa á Englandi.

## Heimild

*
Lággjaldaflugfélag

**Lággjaldaflugfélag** er flugfélag, með lægri fargjöld en venjuleg flugfélög, sem rukkar oft fyrir þjónustur eins og mat um borð, farang, forgangsmiða, sætaval og fleira. Lággjaldaflugfélög reka oft styttri flug en önnur flugfélög og er oftast eingöngu flogið milli tveggja áfangastaða án viðdvala. Samkeppni á meðal lággjaldaflugfélaga er mikil en tvö stærstu lággjaldaflugfélögin í Evrópu eru Ryanair og easyJet svo að dæmi séu nefnd. Play er dæmi um íslenskt lággjaldaflugfélag. 

Fargjöld hjá sumum lággjaldaflugfélögum eru auglýst án skatta þannig að þau er oft hægri en búast mætti við. Stundum eru flug auglýst sem „ókeypis“ en þá þarf að borga skatta og önnur gjöld. Undanfarin ár hafa sum lággjaldaflugfélög byrjað að rukka viðskiptavini fyrir að nota ákveðinn greiðslumáta, t.d. debetkort. Oft er ekki hægt að komast hjá þessum aukagjöldum og í sumum löndum mega flugfélög ekki nota slíka sölutækni.

Mörg lággjaldaflugfélög nota aðeins eins konar flugvél til að spara fé í þjálfun starfsmanna og viðhaldi flugvéla. Í upphafi notuðu mörg lággjaldaflugfélög eldri flugvélar á borð við McDonnell Douglas DC-9 og eldri tegundir af Boeing 737. Síðan árið 2000 hafa flotar aðallega samanstaðið af hagkvæmari flugvélum eins og Airbus A320 og nýrri Boeing 737.

## Tengt efni
* Listi yfir lággjaldaflugfélög

## Heimild
*
Listi yfir lággjaldaflugfélög

Þetta er **listi yfir lággjaldaflugfélög** raðaður eftir löndum. Lággjaldaflugfélag er flugfélag, með lægri fluggjöld en venjuleg flugfélög, sem rukkar fyrir þjónustur eins og farangur og mat um borð. Sjá lággjaldaflugfélag fyrir nánari upplýsingar. Svæðisbundnum flugfélögum, sem eru stundum í samkeppni við lággjaldaflugfélög, er safnað saman á lista yfir svæðisbundin flugfélög.

## Afríka

## Ameríka

## Asía

## Evrópa

## Eyjaálfa

## Mið-Austurlönd

## Fyrrverandi lággjaldaflugfélög

## Tengt efni
* Listi yfir flugfélög
* Svæðisbundið flugfélag

## Heimildir
Berjaya Reykjavik Natura Hotel

**Berjaya Reykjavík Natura Hotel** (áður nefnt Hótel Loftleiðir, og seinna  Icelandair Hótel Reykjavík Natura) er fjögurra stjörnu hótel við Reykjavíkurflugvöll sem rekið er af Iceland Hotel Collection by Berjaya.  Hótelið var byggt árið 1964 og opnaði aðeins 16 mánuðum síðar, árið 1966. Árið 2011 var hótelinu lokað, það gert upp og opnað á ný undir nafninu Icelandair Hótel Reykjavík Natura. Nafni hótelsins var breytt í Berjaya Reykjavik Natura Hotel í lok árs 2022, í kjölfar kaupa Berjaya á Icelandair Hótelum.

Á hótelinu eru 220 svefnherbergi, veitingastaður, innilaug, bíó og bókasafn.

Ýmis listaverk prýða hótelið, þar á meðal 80 fermetra mósaíkvegglistaverk, *Í flugheiminum* eftir Nínu Tryggvadóttur og höggmyndin *Gegnum hljóðmúrinn* eftir Ásmund Sveinsson.

## Heimildir
Aria (hljómsveit)

**Aria** er rússnesk þungarokkhljómsveit stofnuð í Moskvu árið 1985. Fyrsta plata hennar, *[[Mania velichia]]*, kom út 1985. Þessi hljómsveit er ein frægasta þungarokkhljómsveit Rússlands.

## Útgefið efni
* *[[Mania velichia]]* [Мания величия] (1985)
* *[[S kem ty|S kem ty?]]* [С кем ты?] (1986)
* *[[Geroy asfalta]]* [Герой асфальта] (1987)
* *[[Igra s ognyom]]* [Игра с огнём] (1989)
* *[[Krov za krov]]* [Кровь за кровь] (1991)
* *[[Noch koroche dnya]]* [Ночь короче дня] (1995)
* *[[Generator zla]]* [Генератор зла] (1998)
* *[[Khimera]]* [Химера] (2001)
* *[[Kreshchenie ognyom]]* [Крещение огнём] (2003)
* *[[Armageddon (breiðskífa Aria)|Armageddon]]* [Армагеддон] (2006)
* *[[Feniks]]* [Феникс] (2011)

## Tenglar
* Heimasíða
Þú og þeir (Sókrates)

„**Þú og þeir**“, eða „**Sókrates**“, var framlag s til Söngvakeppni evrópskra sjónvarpsstöðva 1988. Þeir Sverrir Stormsker og Stefán Hilmarsson fluttu lagið og kölluðu sig Beathoven.
Eitt lag enn

„**Eitt lag enn**“ var framlag s til Söngvakeppni evrópskra sjónvarpsstöðva 1990 sem haldin var í Zagreb. Hljómsveitin Stjórnin flutti lagið en söngvarar voru þau Sigga Beinteins og Grétar Örvarsson. Lagið er eftir Hörð G. Ólafsson og textann gerði Aðalsteinn Ásberg Sigurðsson. Lagið lenti í 4. sæti og fékk 124 stig, og var þetta besti árangur Íslands í keppninni fram til ársins 1999.
Burn Notice (1. þáttaröð)

Fyrsta þáttaröðin af ***[[Burn Notice]]*** var frumsýnd 28. júní 2007 og sýndir voru tólf þættir.

## Aðalleikarar
* Jeffrey Donovan sem Michael Westen 
* Gabrielle Anwar sem Fiona Glenanne 
* Bruce Campbell sem Sam Axe 
* Sharon Gless sem Madeline Westen 
* Seth Peterson sem Nate Westen

## Gestaleikarar
* Alex Carter sem alríkisfulltrúinn Jason Bly
* Richard Schiff sem Phillip Cowan
* Paul Tei sem Barry Burkowski

## Þættir

## Tilvísanir

## Heimild
* 
* 
* Fyrsta þáttaröðin á Burn Notice heimasíðunni á USA Network sjónvarpsstöðinni
Vologdafylki

**Vologodafylki** (rússneska: Вологодская область, *Vologodskaya oblast*) er fylki (oblast) í Rússlandi. Höfuðstaður fylkisins er Vologda. Íbúafjöldi var 1.202.294 árið 2010.
Reisubók Gúllívers

***Reisubók Gúllívers*** (enska: *Gulliver's Travels*) er skáldsaga eftir eftir ensk-írska rithöfundinn Jonathan Swift sem kom fyrst út árið 1726. Bókin er gagnrýnin táknsaga um samtíma Swifts. Sagan er ádeila á mannlegt eðli og skopstæling á bókmenntagrein reisubóka og ferðasagna. *Reisubók Gúllívers* er þekktasta verk Swifts og er í dag talin sígilt verk enskra bókmennta. Swift sagðist hafa skrifað söguna „til að pirra heiminn frekar en að afvegaleiða hann“.

Sagan fjallar um Lemúel Gúllíver, fyrrverandi skurðlækni sem er orðinn skipstjóri nokkurra skipa. Á siglingum til Austur-Indía verður Gúllíver skipbrotsmaður í fjórum afar undarlegum löndum. Bókin varð afar vinsæl þegar hún kom út, bæði vegna þess að hún þótti skemmtileg saga sem lesendur gátu samsamað sig við en einnig  vegna beittrar samfélagsgagnrýni Swifts. *Reisubók Gúllívers*, sem er háðsádeila, er uppfull af glettinni gagnrýni á ýmsa kjánalega þætti mannlegs eðlis og samfélagsins.

*Reisubók Gúllívers* hlaut frá upphafi góðar viðtökur. Enska leikskáldið John Gay, sem var vinur Swifts, skrifaði í bréfi árið 1726 að bókin væri lesin af jafnmiklum áhuga í þingsölum og barnaherbergjum. Bókin hefur verið kölluð „meistaraverk viðvarandi og villimannslegrar reiði“ og rithöfundurinn  William Makepeace Thackeray lýsti henni sem „ofsafenginni, trylltri og klúrri“. Bókin hafði áhrif á franska heimspekinginn Voltaire og var innblástur að bókum eins og vísindaskáldsögunni *The Prize Ship* (1954) eftir Philip K. Dick og *[[Dýrabær|Dýrabæ]]* (1945) eftir George Orwell.

Líkt og *[[Róbinson Krúsó]]* eftir Daniel Defoe (1719), sem einnig er ævintýrasaga um skipbrotsmann, hefur *Reisubók Gúllívers* gjarnan verið gefin út í seinni tíð sem barnabók, þar sem aðeins er sagt frá tveimur af fjórum ferðum Gúllívers og dregið er úr harkalegri samfélagsádeilu Swifts. Swift fann einnig upp fjölda enskra nýyrða i bókinni, eins og *jahú* (manneskjur með dýrslega eiginleika) og *puttar* (agnarsmáar manneskjur). Á köflum leikur Swift sér með orð, eins og með því að nefna svífandi borg sem táknar England og nýlendustjórn Englendinga á Írlandi *Lapúta*. Orðið kemur úr *la puta* á spænsku, sem þýðir „hóra“.

## Tilvísanir
Hugo Boss

**Hugo Boss** er þýskt fatamerki sem stofnað var árið 1924 af fatahönnuðinum Hugo Ferdinand Boss.

## Tilvísanir
Heathfield St Mary's School

**Heathfield St Mary's School** eða **Heathfield School** er einkaskóli í Ascot í Berkshire í Bretlandi, stofnuðu árið 1899.
Hugo Ferdinand Boss

**Hugo Ferdinand Boss** (8. júlí 1885 – 9. ágúst 1948) var þýskur fatahönnuður og stofnandi fatamerkisins Hugo Boss. Hann var líka nasisti.
Ryanair

**Ryanair** er írskt lággjaldaflugfélag með höfuðstöðvar á Dublin-flugvelli og London Stansted-flugvelli. Fyrirtækið var stofnað árið 1985 af Christy Ryan, nafna fyrirtækisins, en hefur stækkað mikið síðan og í dag er eitt stærsta flugfélag í Evrópu. Floti Ryanair samanstendur af 439 Boeing-flugvélum (janúar 2019).

Framkvæmdastjóri flugfélagsins er Michael O'Leary. Hann hefur verið gagnrýndur fyrir viðskiptahætti sína.
Pedro de Betancur

**Pedro de San José Betancur** (21. mars 1626, Vilaflor, Tenerífe – 25. apríl 1667, Antigua Guatemala, Gvatemala) var predikari spænska trúboðsins í ​​Gvatemala, sem boðaði meinlætalíf og höfnun veraldlegra gæða.

Hann var tekinn í tölu blessaðra árið 1980. Jóhannes Páll 2. lýsti hann dýrling kaþólsku kirkjunnar árið 2002. Hann er fyrsta dýrlingurinn frá Kanaríeyjum og Gvatemala.

## Tenglar

*Biografía de San Pedro de San José de Betancur 
*Obras del Hermano Pedro
Pálmi Gunnarsson

**Pálmi Gunnarsson** (f. 29. september 1950) er íslenskur tónlistarmaður, söngvari og bassaleikari. Hann er meðlimur í Mannakorn og Brunaliðinu og hefur gefið út sólóefni líka.

Pálmi sigraði Söngvakeppni sjónvarpsins árið 1986 og tók þátt í Söngvakeppni evrópskra sjónvarpsstöðva 1986 sem hluti af ICY-hópnum. 

Sonur Pálma er Sigurður Helgi Pálmason, alþingismaður. Sigurður söng með föður sínum á plötunni Friðarjól.

## Plötur
* Syngja lög eftir Gunnar Þórðarson (1972) - Með Þuríði Sigurðardóttur
* Þuríður & Pálmi (1973)
* Hvers vegna varst' ekki kyrr? (1980)
* Á harða, harðaspretti - Með Silfurkórnum (1980)
* Í leit að lífsgæðum (1981)
* Katla og Pálmi (1982)
* Friðarjól (1985)
* Jólamyndir (1994)
* Séð og heyrt (1999)
* Þorparinn (2013)
Helga Möller

**Helga Möller** (f. 12. maí 1957) er íslensk söngkona þekkt fyrir ýmis dægurlög og jólalög. Hún flutti „Gleðibankann“ með hljómsveitinni ICY í Söngvakeppni evrópskra sjónvarpsstöðva árið 1986.

## Ævi
Helga er fædd í Reykjavík. Hún stundaði nám við Laugalækjarskóla og Verzló.

Sem unglingur söng hún og spilaði á gítar og söng inn á litla plötu með *Melchior*, hljómsveit Hilmars Oddssonar.

Á síðasta árinu í menntaskóla var hún söngkona hljómsveitarinnar Celsíus. Eftir menntaskóla gerðist hún flugfreyja.

Dóttir hennar, Elísabet Ormslev (f.  1993), tók þátt í undankeppni Söngvakeppni sjónvarpsins árið 2016. Elísabet söng líka bakraddir inn á jólaplötu móður sinnar.

Helga starfar sem tónlistarmaður og flugfreyja.

## Ferill
Helga skipar ásamt Jóhanni Helgasyni dúettinn *Þú og ég* og hafa þau starfað saman í yfir 30 ár. Þau gáfu árið 1979 út slagarann „Í Reykjavíkurborg“.

Frá 1996 hefur hún verið í kántríhljómsveitinni *Snörunum* ásamt Evu Ásrúnu Albertsdóttur og Ernu Þórarinsdóttur.

Að auki hefur hún verið í Hljómsveit Gunnars Þórðarsonar og Hljómsveit Magnúsar Kjartanssonar og gefið út ýmis barnalög.

### Jólalög
Helga hefur sungið mörg af vinsælustu íslensku jólalögunum, þ.m.t. „Ég kemst í hátíðarskap“ og „Aðfangadagskvöld“ sem hún gaf út með *Þú og ég*. Hún gaf út safn með ýmsum af sínum þekktu jólalögum á plötunni *[[Hátíðarskap]]* árið 2007 og heldur reglulega jólatónleika.

### Söngvakeppnin
Þegar Söngvakeppni sjónvarpsins var fyrst haldin 1981 (5 árum áður en Ísland tók fyrst þátt í evrópsku kepnninni) tók Helga þátt með lagið „Sýnir“ eftir Bergþóru Árnadóttur.

Hún tók ekki þátt í undankeppninni fyrir Söngvakeppnina 1986, en var fengin til að flytja lagið „Gleðibankann“ með Pálma Gunnarssyni og Eiríki Haukssyni í fyrsta skipti sem Ísland tók þátt í evrópsku söngvakeppninni sem haldin var í Noregi.

Hún tók aftur þátt í undankeppni íslensku söngvakeppninnar árin 1990, 1991, og 1992.

## Tilvísanir

## Tenglar

* Umfjöllun um Helgu Möller á Glatkistunni
Lestur

**Lestur** er sú aðferð að aftákna, skilja og túlka texta. Getan til þess að lesa heitir læsi og er áunninn hæfileiki. Læsi er mismunandi eftir löndum og stafar af misgóðum menntakerfum. Lestur er lykilatriði í máltöku og auðveldar samskipti og hugmyndaskipti. Lestur er flókin aðferð sem krefst góðs skilnings á merkingarfræði, setningafræði og samhengingu sem orð eru í þannig að viðkomandi skilji textann. Sumir eiga erfitt með að lesa og stafa orð en þetta getur verið greint sem lesblinda. Sá sem getur ekki lesið neitt kallast *ólæs*. 

Ýmiss konar lesefni er til en í dag er mest lesefni í annaðhvort prentuðu formi, eins og bókum, tímaritum, dagblöðum og bæklingum, eða rafrænu formi, á tölvuskjám, í sjónvörpum, farsímum eða lestölvum. Texta má einnig skrifa með penna eða blýanti. Textar tengjast oft raunverulegum hlutum, til dæmis heimilsfang á umslagi, vöruupplýsingar á umbúðum eða texti á umferðarskilti. Þannig er lestur mikilvægur hæfileiki sem nýtist í daglegu lífi.

## Tengt efni
* Bókmenntir
* Texti
Háskólinn í Aþenu

**Háskólinn í Aþenu** (gríska: *Εθνικόν και Καποδιστριακόν Πανεπιστήμιον Αθηνών*) er háskóli í höfuðborg Grikklands Aþenu sem stofnaður var árið 1837. Í dag er hann annar stærsti háskóli Grikklands en þar læra yfir 50.000 nemendur. Hann er einn besti háskóli á Grikklandi og 177. besti í heimi samkvæmt lista *[[Times Higher Education]]*.
Hátíðarskap

**Desember** er breiðskífa Helgu Möller.

## Lagalisti
# Í hátíðarskapi (3:23)
# Íslensku jólin (4:27)
# Yfir fannhvíta jörð (4:51)
# Aðfangadagskvöld (4:06)
# Jólaengill (3:35)
# Náin kynni (4:23)
# Óskalistinn minn (3:42)
# Glæddu jólagleði í þínu hjarta (5:12)
# Hátíð í bæ (3:02)
# Alein um jólin (3:57)
# Jólamyndir (5:02)
# Úti er alltof kalt (4:40)
Burn Notice (5. þáttaröð)

Fimmta þáttaröðin af ***[[Burn Notice]]*** var frumsýnd 23. júní 2011 og sýndir voru 18 þættir. 

## Aðalleikarar
* Jeffrey Donovan sem Michael Westen 
* Gabrielle Anwar sem Fiona Glenanne 
* Bruce Campbell sem Sam Axe 
* Sharon Gless sem Madeline Westen 
* Seth Peterson sem Nate Westen
* Coby Bell sem Jesse Porter

## Gestaleikarar
* Paul Tei sem Barry Burkowski
* Tim Matheson sem Larry Sizemore
* Robert Wisdom sem Vaughn
* Grant Show sem Max
* Lauren Stamile sem Leyniþjónustufulltrúinn Dani Pearce
* Jere Burns sem Anson Fullerton

## Þættir

## Tilvísanir

## Heimild
* 
* 
* Fimmta þáttaröðin á Burn Notice heimasíðunni á USA Network sjónvarpsstöðinni
Söngvakeppni evrópskra sjónvarpsstöðva 1988

**Söngvakeppni evrópskra sjónvarpsstöðva 1988** var 33. söngvakeppni evrópskra sjónvarpsstöðva og var haldin í Dyflinn í Írlandi.

## Þáttakendur
Núna

„**Núna**“ var framlag s til Söngvakeppni evrópskra sjónvarpsstöðva 1995 og var flutt af Björgvini Halldórssyni.
Mania velichia

**Mania velichia** *[Мания величия]* er fyrsta breiðskífa Aria.

## Lagalisti
# Это рок (5:54)
# Тореро (5:29)
# Волонтёр (8:24)
# Бивни чёрных скал (4:51)
# Мания величия (1:49)
# Жизнь задаром (4:19)
# Мечты (5:16)
# Позади Америка (5:14)
S kem ty

**S kem ty?** *[С кем ты?]* er önnur breiðskífa Aria.

## Lagalisti
# Воля и разум (3:34)
# Встань, страх преодолей (4:16)
# Здесь куют металл (4:42)
# С кем ты? (4:43)
# Без тебя (4:24)
# Память о... (2:49)
# Икар (4:14)
# Игры не для нас (5:47)
Sverrir Stormsker

**Sverrir Stormsker** (f. 6. september 1963) er íslenskur tónlistamaður og rithöfundur. Hann tók þátt í Söngvakeppni evrópskra sjónvarpsstöðva 1988 með lagið „Þú og þeir (Sókrates)“, sem flutt var undir nafninu Beathoven.

## Útgefnar plötur
* 1985 - Hitt er annað mál
* 1986 - Lífsleiðin(n)
* 1987 - Ör-lög
* 1987 - Stormskers guðspjöll
* 1988 - Nú er ég klæddur og kominn á rokk og ról (Barnaplata)
* 1988 - Nótnaborðhald (Frumsamin píanóverk)
* 1989 - Hinn nýi íslenski þjóðsöngur
* 1990 - Glens er ekkert grín
* 1991 - Greatest (S)hits (Úrval 1)
* 1993 - Ör-ævi
* 1995 - Tekið stórt uppí sig
* 1996 - Tekið stærra uppí sig
* 2000 - Best af því besta (Úrval 2)
* 2007 - There is only one
* 2009 - Tekið stærst uppí sig
* 2010 - Látum verkinN tala
* 2015 - The Very Best Of Greatest Hits (þriggja diska úrval)

## Útgefnar bækur
* 1982 - Kveðið í kútnum (Ljóð)
* 1983 - Bókin (Trébók í 7 eintökum)
* 1991 - Vizkustykki (Ljóð)
* 1993 - Stormur á skeri (Frumsamdir málshættir)
* 1997 - Með ósk um bjarta framtíð (Ljóð)
* 1997 - Orðengill (Frumsamin nýyrðabók)
* 2002 - Hrollvekjur og hugvekjur (Greinasafn)

## Myndlist
* 1993 - Samsýning á Gallerí Borg

Útgáfulistar teknir af blogg síðu Sverris 

## Tilvísanir
Boule et Bill

***Boule et Bill*** er heiti á myndasagnaflokki eftir belgíska listamanninn Jean Roba. Sögurnar birtust fyrst í teiknimyndablaðinu Sval árið 1959. Þrátt fyrir að sögurnar um Boule og Bill sé einhverjar þær vinsælustu í sögu fransk-belgísku teiknimyndahefðarinnar, hafa þær aldrei verið þýddar á íslensku.

## Sögurnar
Roba þróaði persónurnar í samvinnu við Maurice Rosy, með það að markmiði að búa til evrópska útgáfu af *[[Smáfólkið|Smáfólki]]*  eftir Charles M. Schulz. Aðalpersónur eru smástrákurinn Boule og vinur hans Bill sem er cocker spaniel-hundur. Foreldrar Boule og gæluskjaldbaka koma einnig við sögu, sem og aðrir íbúar í friðsömum smábæ fjölskyldunnar.

Flestar sögurnar eru ekki nema einnar blaðsíðu skrýtla. Hafa þær verið gefnar út í meira en 30 bókum. Jean Roba lést árið 2006, en hafði þá falið aðstoðarmanni sínum Laurent Verron að halda áfram ritun sagnanna.

## Tilvísanir
Jean Roba

**Jean Roba** (28. júlí 1930 – 14. júní 2006) var belgískur teiknimyndasagnahöfundur. Kunnustu verk hans eru sögurnar um Boule & Bill, en einnig kom hann að bókaflokknum um Sval og Val

## Ferill
Jean Roba fæddist í Schaerbeek, einni af útborgum Brussel og hóf ungur störf sem teiknari á teiknimyndablöðum. Árið 1957 hóf hann störf á teiknimyndablaðinu Sval. Á árunum 1959- 60 aðstoðaði hann Franquin við gerð þriggja ævintýra um Sval og Val, sem komu út í bókunum *[[Sjávarborgin|Sjávarborginni]]* og *[[Tembó Tabú]]*.

Samstarfið við Franquin reyndist Roba afar lærdómsríkt. Eftir það einbeitti hann sér að mestu að ritun eigin sagna um grallarann Boule og hundinn Bill, sem hann hélt áfram að teikna til dauðadags.

Hann teiknaði og samdi einnig annan vinsælan bókaflokk, *La Ribambelle* sem segir frá hversdagslegum ævintýrum krakkahóps af ólíkum kynþáttum í smáþorpi.
Z fyrir Zorglúbb

**Z fyrir Zorglúbb** (franska: *Z comme Zorglub*) er 15. Svals og Vals-bókin. Hún er eftir listamanninn Franquin og kom út á frönsku árið 1961, en sagan birtist fyrst í *[[Teiknimyndablaðið Svalur|teiknimyndablaðinu Sval]]* 1959- 60. Sagan er fyrri hluti af tveimur. Seinni hlutinn birtist í bókinni *[[Með kveðju frá Z]]*.
## Söguþráður
Sagan hefst á því að Svalur og Valur lenda í skringilegum uppákomum, þar sem frakkaklæddir menn með fjarrænt augnaráð koma við sögu. Mennirnir búa yfir tækjabúnaði sem virðist dáleiða fólk. Þeir reynast vera á snærum dularfullrar persónu, *[[Svalur_og_Valur#Zorgl.C3.BAbb|Zorglúbbs]]*. Sá er fær uppfinningamaður og reynir að vekja ótta og aðdáun félaganna með ýmsum hætti, s.s. með sjálfstýrðri bifreið og fjarstýrðum sprengjum.

Í ljós kemur að Zorglúbb er gamall kunningi Sveppagreifans. Hann er haldinn mikilmennskubrjálæði og stefnir að heimsyfirráðum. Zorglúbb kemur á setur Sveppagreifans á fljúgandi farartæki sínu og reynir að fá greifann í lið með sér, en hann neitar. Í hefndarskyni beitir Zorglúbb dáleiðandi hljóðbylgjum sem snúa íbúum Sveppaborgar gegn greifanum og býr lýðurinn sig undir að leggja herragarðinn í rúst.

Félögunum tekst að stöðva hópinn, en þá tekur Zorglúbb Val til fanga og færir til leynilegra höfuðstöðva sinna. Þar hefur hann komið sér upp fjölmennum her heilaþveginna manna. Hermenn Zorglúbbs, *Zor-mennirnir*, eru allir eins klæddir og tala sérstætt tungumál eða öllu heldur tala þeir aftur á bak.

Svalur og Sveppagreifinn komast að staðsetningu höfuðstöðvanna og leita Zorglúbb uppi. Þeir yfirbuga hann og sýna fram á illsku verknaðar hans. Zorglúbb fær samviskubit, en tekst þó að sannfæra Sveppagreifann um að sýna fram á mátt tækjabúnaðar síns. Eldflaugar Zorglúbbs fljúga á loft, en í stað þess að sprengja upp veröldina eins og Svalur og Valur óttuðust lenda þær á tunglinu. Þar dreifa þær málningu sem skrifar áletrun á yfirborð mánans, sem á að sýna veröldinni mátt Zorglúbbs. Honum til skelfingar kemur í ljós að Zor-mennirnir hafa skrifað hana aftur á bak.

Zorglúbb hverfur á braut, bugaður maður. Svalur, Valur og Sveppagreifinn frelsa Zor-mennina og fljúga heim á leið í einu af loftförunum. Þeir telja að hættan sé afstaðin, en gleyma því að enn gengur einn Zor-maðurinn laus í Sveppaborg.

## Fróðleiksmolar
* Greg samdi handrit bókarinnar ásamt Franquin, en Jidéhem kom að teiknivinnunni.
* Zorglúbb, einhver lífseigasta aukapersóna sagnaflokksins er kynnt til sögunnar í bókinni. Útgefandinn Dupuis kunni þó ekki vel að meta hana, enda taldi hann að persónan gæti hrætt yngri lesendur og að vísindaskáldskapur ætti lítið erindi í Sval og Val. 
## Íslensk útgáfa
Bókin kom út á vegum Bókaútgáfunnar Iðunnar árið 1981 í íslenskri þýðingu Jóns Gunnarssonar. Hún er númer þrettán í íslensku ritröðinni.
## Heimildir

*
* De Blieck Jr., Augie „Spirou and Fantasio v13: “Z is for Zorglub”“, *Pipelinecomics*, 14. júní 2018.
Draumur um Nínu

„**Draumur um Nínu**“ (oftast kallað „**Nína**“) var framlag s til Söngvakeppni evrópskra sjónvarpsstöðva 1991. Lagið var flutt af dúettinum Stefán & Eyfi, en hann skipuðu þeir Stefán Hilmarsson og Eyjólfur Kristjánsson en Eyjólfur samdi bæði lagið og textann. Lagið lenti í 15. sæti af 22 með 26 stig. Það var valið vinsælasta íslenska Eurovision-lag allra tíma í könnun sem tímaritið *Monitor* stóð fyrir árið 2010.
Nei eða já

„**Nei eða já**“ var framlag s til Söngvakeppni evrópskra sjónvarpsstöðva 1992 og var flutt af dúettinum Heart 2 Heart, en hann skipuðu Sigríður Beinteinsdóttir og Sigrún Eva Ármannsdóttir.
Þá veistu svarið

„**Þá veistu svarið**“ var framlag s til Söngvakeppni evrópskra sjónvarpsstöðva 1993 og var flutt af Ingibjörgu Stefánsdóttur.
Jeffrey Donovan

**Jeffrey Donovan** (fæddur Jeffrey T. Donovan, 11. maí 1968) er bandarískur leikari sem er þekktastur fyrir hlutverk sín í Burn Notice, Touching Evil, Crossing Jordan og Changeling.

## Einkalíf
Donovan er fæddur og uppalinn í Amesbury, Massachusetts. Hann stundaði nám við *Bridgewater State háskólann* áður en hann flutti sig yfir í *Massachusetts Amherst háskólann* þaðan sem hann útskrifaðist með BA-gráðu í leiklist. Útskrifaðist hann síðan með MFA-gráðu í leiklist við *Tisch School of the Arts* frá New York-háskólanum. 

Donovan hefur stundað bardagalistir í um 20 ár og hefur svarta beltið í Karate.

## Ferill
### Leikhús
Donovan hefur komið fram í leikritum á borð við *A View from the Bridge*, *Troilus and Cressida*, *The Glory of Living* og *Freedomland*.

### Leikstjórn
Donovan leikstýrði Burn Notice þættinum *Made Man* árið 2010. Einnig leikstýrði hann Burn Notice sjónvarpsmyndinni *Burn Notice: The Fall of Sam Axe* árið 2011.  

### Sjónvarp
Fyrsta sjónvarpshlutverk Donovan var árið 1995 í *Homicde: Life on the Street*.  Kom hann síðan fram sem gestaleikari í þáttum á borð við *Spin City*, , Monk og Law & Order. Árið 2004 þá var honum boðið hlutverk í Touching Evil sem David Creegan en lék aðeins í 12 þáttum áður en framleiðslu var hætt. 

Dononvan lék fyrrverandi njósnarann Michael Westen í Burn Notice frá 2007-2013, þegar hætt var við framleiðslu á þættinum.

### Kvikmyndir
Fyrsta kvikmyndahlutverk Donovan var árið 1995 í *Throwing Down*. Hefur hann síðan þá komið fram í kvikmyndum á borð við *Sleepers*, *Bait*, *Purpose*, Hitch og Changeling. 

## Kvikmyndir og sjónvarp

## Leikhús

* *Troilus and Cressida* (Ágúst – September, 1995) – Diomedes (Delacorte Theater)
* *Skyscraper* (September – Október, 1997) – ónefnt hlutverk (Greenwich House)
* *A View From the Bridge* (Desember, 1997 – Ágúst, 1998)  – Marco  (Criterion Center Stage Right/Neil Simon Theatre)
* *Freedomland* (Desember – Janúar, 1998) – Seth (Playwrights Horizons)
* *Things You Shouldn´t Say Past Midnight* (Maí – Október,1999) – Gene (Promenade Theatre)
* *The Glory of Living* (Október – Desember, 2001) – Clint (Manhattan Glass Company)

## Verðlaun og tilnefningar
### Method Fest
* 2003: Verðlaun sem besti leikari í aukahlutverki fyrir *Sam & Joe*.

### Teen Choice-verðlaunin
* 2011: Tilnefndur sem besti leikari í spennuþætti fyrir Burn Notice.
* 2010: Tilnefndur sem besti leikari í spennuþætti fyrir Burn Notice.

## Tilvísanir

## Heimildir
* 
* 
* Leikhúsferill Jeffrey Donovan á Internet Broadway Database síðunni
* Leikhúsferill Jeffrey Donovan á The Internet Off-Broadway Database

## Tenglar
* 
* Ferill Jeffrey Donovan á Burn Notice heimasíðunni á USA Network sjónvarpsstöðinni 
* Leikhúsferill Jeffrey Donovan á Internet Broadway Database síðunni
* Leikhúsferill Jeffrey Donovan á The Internet Off-Broadway Database
Alli Kalli

***Alli Kalli*** (franska: *Achille Talon*) er heiti á teiknimyndasagnaflokki eftir belgíska listamanninn Greg. Sögurnar birtust fyrst í teiknimyndablaðinu Pilote árið 1963. Fyrsta Alla Kalla-bókin kom út árið 1966 og fylgdu nærri fimmtíu bækur í kjölfarið. Greg dó árið 1999, en eftir dauða hans hafa komið út fáeinar bækur eftir aðra listamenn.
## Sögurnar

Titilpersónan Alli Kalli er feitlaginn, stórnefjaður og sjálfumglaður borgari í óskilgreindri franskri eða belgískri borg. Hann er ákaflega hégómlegur og telur sig mikinn leiðtoga og menningarfrömuð.

Alli Kalli á í stöðugum erjum við nágranna sinn, meðalmennið *Farald* (franska: *Hilarion Lefuneste*). Faðir Alla Kalla kemur sömuleiðis nokkuð við sögu, en hann hefur ekki áhuga á öðru í lífinu en að þamba bjór. Áfengisneysla er raunar nokkuð áberandi í sögunum, enda markhópurinn ekki allra yngstu lesendurnir.

Alla Kalla-bækurnar skiptast í tvennt. Sumar hafa að geyma sögur í fullri lengd, en algengara er þó að um sé að ræða safn af stuttum skrítlum upp á eina eða tvær blaðsíður.

## Önnur útgáfa

Vinsældir Alla Kalla í Pilote teiknimyndablaðinu urðu til þess að árið 1975 var hafin útgáfa sérstaks teiknimyndablaðs sem bar nafn hans. Úgáfu þess var þó hætt að einu ári liðnu.

Á tíunda áratug síðustu aldar voru gerðar teiknimyndir fyrir sjónvarp um ævintýri Alla Kalla. Þær voru talsvert frábrugðnar efni bókanna, þar sem aðalpersónan var sett í hlutverk frægra manna úr mannkyns- og bókmenntasögunni og vann yfirleitt frægan sigur þrátt fyrir klaufsku og aulahátt. Sjónvarpspersónan hlaut nafnið *Walter Mellon* í enskumælandi löndum.

## Íslensk útgáfa

Árið 1980 gaf Fjölva-útgáfan út *Alla Kalla í eldlínunni*. Þýðandi hennar var Þorsteinn Thorarensen. Á frummálinu nefndist hún *Achille Talon au coin du feu* og var frá árinu 1975.
Nætur

„**Nætur**“ var framlag s til Söngvakeppni evrópskra sjónvarpsstöðva 1994. Lagið söng Sigríður Beinteinsdóttir sem Sigga.
Gabrielle Anwar

**Gabrielle Anwar**(fædd, 4. febrúar 1970) er ensk leikkona sem er þekktust fyrir hlutverk sín í Burn Notice, Scent of a Woman, The Three Musketeers og The Tudors.

## Einkalíf
Anwar er fædd og uppalinn í Laleham, Middlesex á Englandi og stundaði nám við *Italia Conti Academy of Theatre Arts* í drama og dansi. 

Anwar fluttist nítján ára gömul til Los Angeles ásamt bandaríska leikaranum Craig Sheffer en þau kynntust í London og saman eiga þau eina dóttur. Var hún síðan gift leikaranum John Verea og saman eiga þau tvö börn. 

Hefur hún síðan 2010 verið í sambandi við veitingahúsaeigandann Shareef Malnik.

## Ferill
### Sjónvarp
Fyrsta sjónvarpshlutverk Anwar var árið 1986 í *Hideaway*. Hefur hún síðan þá komið fram sem gestaleikari í þáttum á borð við *First Born*, *Press Gang*, Beverly Hills 90210, *John Doe*, Law & Order: Special Victims Unit og The Tudors. 

Anwar lék fyrrverandi IRA fulltrúann Fiona Glenanne í Burn Notice frá 2007-2013, þegar hætt var við framleiðslu á þættinum.

### Kvikmyndir
Fyrsta kvikmyndahlutverk Anwar var árið 1988 í *Manifesto*. Árið 1992 var henni boðið lítið hlutverk í Scent of a Woman sem Donna, þar sem hún dansar tangó við persónu Al Pacino. Lék hún á móti Charlie Sheen, Kiefer Sutherland og Chris O´Donnell í The Three Musketeers árið 1993. Síðan þá hefur hún komið fram í kvikmyndum á borð við *Nevada*, *If You Only Knew*, *Save It for Later* og *A Warrior´s Heart*. 

## Kvikmyndir og sjónvarp

## Verðlaun og tilnefningar
### Academy of Sciene Fiction, Fantasy & Horror Films-verðlaunin
* 2007: Tilnefnd sem besta leikkona í aukahlutverki fyrir *The Librarian: Return to King Solomon´s Mines*.

### Gemini-verðlaunin
* 2008: Tilnefnd sem besta leikkona í gestahluverki í dramaseríu fyrir *The Tudors*.

### Teen Choice-verðlaunin
* 2010: Tilnefnd sem besta leikkona í spennuþætti fyrir Burn Notice.

## Tilvísanir

## Heimildir
* 
* 
* Ferill Gabrielle Anwar á Burn Notice heimasíðunni á CBS sjónvarpsstöðinni 

## Tenglar
* 
* Ferill Gabrielle Anwar á Burn Notice heimasíðunni á CBS sjónvarpsstöðinni
Karl 10. Frakkakonungur

**Karl 10.** (9. október 1757 – 6. nóvember 1836) var konungur Frakklands. Hann tók við völdum árið 16. september 1824 en stóð sig ekki vel. Í stað þess að slaka á klónni hafði hann uppi tilburði til að hrifsa öll völd í sínar hendur. Parísarbúar gripu til vopna og reistu götuvígi. Eftir þriggja daga götubardaga neyddist konungurinn til að flýja land. Valdatíð hans lauk 2. ágúst 1830. Karl lést 1836 úr kóleru.

Karl var síðasti konungurinn af aðalgrein Búrbónaættar og síðasti franski einvaldurinn sem ríkti með titlinum „konungur Frakklands“ (Loðvík Filippus var „konungur Frakka“ og Napóleon 3. var Frakkakeisari).

## Æviágrip
Karl var fimmti sonur Loðvíks erfðaprins og Maríu Jósefu af Saxlandi og yngsti sonarsonur Loðvíks 15. Frakklandskonungs. Hann var sá þriðji úr bræðrahópnum sem varð konungur Frakklands, á eftir eldri bræðrum sínum, Loðvík 16. og Loðvík 18.. Karl var mjög hændur að siðum og gildum gamla franska konungsríkisins og hafði ýtt á eftir endurreisn óskoraðs einveldis á valdaárum Loðvíks 18. Hann vildi færa Frakkland í sama horf og það hafði verið fyrir daga frönsku byltingarinnar og var sama hvernig fólk brygðist við. 

Þegar Karl tók við völdum eftir dauða Loðvíks 18. var hans helsta stefnumál að standa vörð um stjórnarskrána sem bróðir hans hafði samþykkt tíu árum fyrr. Þessi stjórnarskrá var frábrugðin nútímalegum hugmyndum um stjórnarskrár þar sem hún skilgreindi réttindi fólksins sem gjöf frá konungnum fremur en náttúruleg réttindi þjóðarinnar. Karl var mjög trúrækinn og hlynntur því að ríkinu væri stýrt á kristilegan hátt en þetta leiddi til þess að hann var oft á öndverðum meiði við franska þingið og aðrar borgaralegar ríkisstofnanir Frakklands. Nokkrum sinnum kom til árekstra milli Karls og þingsins, sérstaklega eftir afsögn forsætisráðherrans Villèle árið 1827, og Karl ógilti nokkrum sinnum ákvarðanir þingsins með konunglegum tilskipunum. Karl var vinsæll meðal íhaldsmanna á frönsku landsbyggðinni og meðal andstæðinga gamla franska lýðveldisins (sérstaklega í Vendée-héraði, sem hafði orðið illa fyrir barðinu á lýðveldissinnum í frönsku byltingarstríðunum). Karl var hins vegar mjög óvinsæll meðal Parísarbúa. 

Á valdatíð Karls voru sett lög sem greiddu fólki sem hafði flúið frá Frakklandi og glatað eignum sínum á byltingarárunum skaðabætur. Jafnframt fóru Frakkar á þessum tíma að hafa afskipti af Grikklandi (1827) og Alsír (1830). 

Afturhaldssemi Karls og tilraunir hans til að auka við konunglegt vald sitt leiddi til þess að júlíbyltingin braust út árið 1830. Þingmenn Parísar buðu frænda konungsfjölskyldunnar, Loðvík Filippusi, hertoganum af Orléans, að gerast þjóðhöfðingi í stað Karls. Karl sagði af sér svo sonarsonur hans, Hinrik af Artois, gæti gerst konungur. Hann bað Loðvík Filippus að gerast ríkisstjóri fyrir Hinrik þar til Hinrik yrði lögráða en Loðvík Filippus, sem hafði verið settur á valdastól af þinginu, fór ekki eftir fyrirmælum Karls. Þess í stað þáði hann titilinn Frakkakonungur og tók við völdum viku síðar. Karl, börn hans og barnabörn, neyddust til að halda í útlegð.

## Tilvísanir
Aðgreiningin mikla

**Aðgreiningin mikla** er hugtak í hagsögu sem var sett fram af fræðimanninum Samuel P. Huntington (fræðimaðurinn Eric Jones talaði einnig um **Evrópska kraftaverkið** í sama samhengi árið 1981) sem vísar til þeirrar framþróunar sem varð í hinum vestræna heimi á 19. öld, Vesturlönd urðu þar með valdamesta og efnaðasta siðmenningin. Vesturlönd tóku fram úr Kingveldinu í Kína, Mógúlveldinu í Indlandi, Tokugawa-veldinu í Japan og Tyrkjaveldi.

Til grundvallar *aðgreiningunni miklu* liggja margþætt og flókin ferli Landafundanna, Upplýsingarinnar, Vísindabyltingarinnar og loks Iðnbyltingarinnar. Fræðimenn hafa sett fram fjölda kenninga til skýringar á því hvers vegna aðgreiningin mikla varð, þar með talið íhlutun hins opinbera, landfræðilegir þættir og ríkjandi hefðir.

## Heimild
* 

## Tenglar
* David Landes: "Why Europe and the West? Why Not China?", *Journal of Economic Perspectives* 20, 2 (2006), 3–22
Land og synir (hljómsveit)

**Land og synir** er íslensk hljómsveit sem stofnuð var á Hvolsvelli árið 1997. 

## Meðlimir

* Jón Guðfinnsson
* Njáll Þórðarson, hljómborð
* Birgir Nielsen
* Hreimur Ö. Heimisson, söngur
* Gunnar Þ. Eggertsson
Daryl Sabara

**Daryl Christopher Sabara** (fæddur 14. júní 1992) er bandarískur leikari. Hann er þekktastur fyrir hlutverk sitt sem Juni Cortez í Spy Kids en hefur leikið í fjölda kvikmynda og sjónvarpsþátta, m.a. sem Hunter í *[[Father of the Pride]]* (2004-2005). 

## Tenglar
*
Sveinn (iðnaðarmaður)

**Sveinn** eða **iðnsveinn** er iðnaðarmaður sem lokið hefur sveinsprófi og telst því útlærður. Í sumum iðngreinum tíðkast að ljúka sveinsstykki sem hluta af sveinsprófi. Frammistaða í slíku prófi er oftast metin af meisturum í viðkomandi iðngrein. Sveinsbréf er vottorð um að viðkomandi hafi lokið sveinsprófi.

Á miðöldum voru sveinar útlærðir iðnaðarmenn sem ekki ráku sjálfstætt fyrirtæki heldur unnu hjá meisturum fyrir daglaun. Lærlingar unnu hins vegar fyrir kost. Hugtakið *förusveinn* á við um svein sem flakkar milli meistara til að öðlast aukna færni í sinni iðn, en það var álitið mikilvægur hluti af menntun sveina sem hugðust sjálfir gerast meistarar. Þessi hefð hefur haldist sums staðar í Evrópu.

Í þýðingu sinni á *[[Hamlet]]* bjó Helgi Hálfdánarson til orðið „hlaupasmiður“ sem þýðingu á enska heitinu *journeyman*; *nature's journeymen* = „hlaupasmiðir náttúrunnar“.
No Way

**No Way** er íslensk pönk-popp-rokkhljómsveit frá Búðardal. Meðlimir hljómsveitarinnar eru Hlöðver Smári (söngur og gítar), Benedikt Máni (gítar), Bjartur Máni (trommur), Björgvin Óskar (bassi) og Steinþór Logi (hljómborð).
Meistari (iðnaðarmaður)

**Meistari** eða **iðnmeistari** er iðnaðarmaður sem hlotið hefur meistararéttindi, ýmist með því að þreyta meistarapróf sem stundum felur í sér gerð meistarastykkis, eða með öðrum hætti (til dæmis með því að sýna fram á áralangt starf að greininni). Meistarabréf er vottorð um að viðkomandi sé meistari í sinni iðn. Reglur um meistararéttindi eru ólíkar milli iðngreina og á síðustu áratugum hefur orðið sífellt algengara að gera kröfu um sérstakt meistaranám þeirra sem hyggjast þreyta meistarapróf. 

Á miðöldum var meistarinn sjálfstæður iðnaðarmaður sem átti verkfæri og rak verkstæði, tók að sér lærlinga og veitti sveinum vinnu. Hann einn gat verið fullgildur félagi í iðngildi þar sem slíkt kerfi var við lýði.
Sjálfsákvörðunarréttur þjóða

**Sjálfsákvörðunarréttur þjóða** er þegar ákveðin þjóð hefur þann rétt að ráða sínum málum sjálf. Eins og þegar sum lönd fengu sjálfsákvörðunarétt eftir seinni heimsstyrjöld og gátu þá sameinast öðru landi eða orðið sjálfstætt.
Fálkagata

**Fálkagata** er gata í vesturbæ Reykjavíkur. Gatan er í Grímsstaðaholti, á milli Arnargötu, Grímshaga, Tómasarhaga og Hjarðarhaga annars vegar, og Dunhaga og Suðurgötu hins vegar.

Gatan var fyrst lögð og nefnd árið 1919, en flest nústandandi hús eru reist á 6. og 7. áratugnum. Á árum áður var gatan ekki síst þekkt fyrir það að Halldór Laxness átti íbúð að Fálkagötu 17. 

## Heimildir
* Lögberg, 30. október 1919, bls. 2.
* Tíminn, 23. október 1963, bls. 1.
* Gatan mín Fálkagata í Reykjavík: Prentarinn í Hollywood, 13. nóvember 2011, sótt 6. maí 2012.
Afstæður aldur

**Afstæður aldur** ber saman aldur jarðlaga og jarðmyndana með því að greina leiðarlög, einkennissteingervinga eða mismunandi segulstefnur.

Þegar stuðst er við steingervinga til að aldurákvarða jarðlagastafla er talað um afstæðan aldur. Afstæður aldur þýðir að bergi er raðað eftir tímaröð, það elsta neðst og yngsta efst. Afstæður aldur segir ekki til um hve langt er síðan ákveðinn atburður gerðist, aðeins hann gerðist á undan þessu og á eftir hinu.
World Beer Cup

**World Beer Cup** er alþjóðleg bjórkeppni þar sem veitt eru ein gull-, silfur- og bronsverðlaun fyrir bjór í yfir 80 flokkum. Keppnin var fyrst haldin árið 1996. Verðlaunin voru stofnuð af Association of Brewers, bandarískum samtökum lítilla og meðalstórra bjórframleiðenda. 

Fjórir íslenskir bjórar frá Ölgerðinni Egill Skallagrímsson hafa unnið til verðlauna í þessari keppni: Egils Lite (gullverðlaun 2006 í flokknum „American-Style Low-Carbohydrate Light Lager“), Egils Gull (silfurverðlaun 2008 í flokknum „International-Style Lager“), Egils Polar (bronsverðlaun 2010 í flokknum „International-Style Lager“) og Bríó (gullverðlaun 2012 í flokknum „German-Style Pilsener“).
Geroy asfalta

**Geroy asfalta** (rússneska: *Герой асфальта*) er 3. breiðskífa Aria.

## Lagalisti
# На службе силы зла (7:10)
# Герой асфальта (5:11)
# Мёртвая зона (6:43)
# 1100 (4:55)
# Улица Роз (5:56)
# Баллада о древнерусском воине (8:31)
Melodiya

**Melodiya** (rússneska: *Мелодия*) er rússnesk-sovésk tónlistarútgáfa sem stofnuð var árið 1964.

## Tenglar
* Heimasíða
Igra s ognyom

**Igra s ognyom** (rússneska: *Игра с огнём*) er 4. breiðskífa Aria.

## Lagalisti
# Что вы сделали с вашей мечтой? (5:22)
# Раскачаем этот мир (6:01)
# Раб страха (4:40)
# Искушение (4:00)
# Игра с огнём (9:04)
# Бой продолжается (6:08)
# Дай жару (4:25)
Tell Me!

„**Tell Me!**“ (eða „**Hvert sem er**“) var framlag s til Söngvakeppni evrópskra sjónvarpsstöðva 2000 og var flutt af dúettinum Einar Ágúst & Telma.
Sjúbídú

„**Sjúbídú**“ var framlag s til Söngvakeppni evrópskra sjónvarpsstöðva 1996 og var flutt af Önnu Mjöll Ólafsdóttur.
B-eitilfruma

**B-eitilfrumur** eru eitilfrumur sem myndast í miltanu og verða að mótefnaframleiðandi B-verkfrumum (plasmafrumum).
Himbrimi

**Himbrimi** (fræðiheiti: *Gavia immer*) er að mestu staðfugl á íslandi. Nafnið **brúsi** er notað um himbrima í Þingeyjarsýslu. Sumarstofnstærð er um 300 pör en vetrarstofnstærð milli 100 til 1000 fuglar. Himbrimi er Norður-Amerískur vatnafugl og er Ísland eina landið í Evrópu þar sem hann verpir að staðaldri. Hann verpir við hálendisvötn á Íslandi. Hann gerir sér hreiður í laut fremst á vatnsbakka og eggin eru yfirleitt eitt til tvö. Lifir á fiski. Hann er á válista því stofninn telur færri en 1000 fugla

Hann gefur frá sér langdregið væl, tryllingslegan hlátur og skemmtilegt jóðl sem hefur unnið honum sess í íslenskum þjóðsögum.

Danska líffræðingnum Morten Thrane Brünnich er eignað að hafa fyrst lýst fuglinum 1764 og valdi honum nafnið *colymbus immer* í riti sínu  Ornithologia Borealis. Colymbus-flokkunin hefur verið lögð til hliðar en immer er norska fyrir himbrima og sama orðið orðsifjafræðilega séð.

## Tenglar
*Himbrimi (Fuglavefurinn)
* Fuglaskoðunarsvæði á Vestfjörðum 2007 

## Heimildir
Madhya Pradesh

**Madhya Pradesh** er fylki á miðju Indlandi. Höfuðstaður þess er Bhopal en stærsta borg Indore. Íbúar eru um 72,6 milljón talsins (2011).
Coby Bell

**Coby Bell** (fæddur Coby Scott Bell, 11. maí 1975) er bandarískur leikari sem er þekktastur fyrir hlutverk sín í Burn Notice, Third Watch og *The Game*.

## Einkalíf
Bell er fæddur og uppalinn í Orange County, Kaliforníu og stundaði nám við *San Jose State háskólann*. Bell fékk leiklistarbakteríuna gegnum föður sinn, Michael Bell sem er fyrrverandi Broadway leikari.

Bell er giftur Aviss Pinkney-Bell og saman eiga þau fjögur börn.

Bell er sjálfboðaliði í *Big Brothers of America* samtökunum þar sem hann er leiðbeinandi fyrir unglinga sem eru útundan í samfélaginu.

## Ferill
### Sjónvarp
Fyrsta sjónvarpshlutverk Bell var árið 1997 í *The Parent Hood*. Hefur hann komið fram sem gestaleikari í þáttum á borð við , ER og Vampírubananum Buffy. Árið 1999 var honum boðið eitt af aðalhlutverkunum í Third Watch sem lögreglumaðurinn Tyrone Davis, sem hann lék til ársins 2005. Hefur hann síðan 2006 verið einn af aðalleikurunum í *The Game* sem Jason Pitts. 

Bell gerðist meðlimur Burn Notice í júní 2010, sem Jesse Porter og var einn af aðalleikurunum til ársins 2013 þegar hætt var við framleiðslu á þættinum.

### Kvikmyndir
Fyrsta kvikmyndahlutverk Bell var árið 2006 í *Drifting Elegant*. Hefur hann síðan þá komið fram í kvikmyndum á borð við *Ball Don´t Lie* og *Dream Street*.  

## Kvikmyndir og sjónvarp

## Tilvísanir

## Heimildir
* 
* 
* Ferill Coby Bell á Burn Notice heimasíðunni á USA Network sjónvarpsstöðinni 

## Tenglar
* 
* Ferill Coby Bell á Burn Notice heimasíðunni á USA Network sjónvarpsstöðinni
Seth Peterson

**Seth Peterson** (fæddur 16. ágúst 1970) er bandarískur leikari sem er þekktastur fyrir hlutverk sín í Burn Notice og Providence.

## Einkalíf
Peterson fæddist í Bronx í  New York-borg. Hann ferðaðist milli Brooklyn og Los Angeles þegar hann var yngri. Ólst hann upp í kringum leiklistina þar sem móðir hans var leikkona. Seth er giftur leikkonunni Kylee Cochran og saman eiga þau tvö börn. 

## Ferill
### Sjónvarp
Fyrsta sjónvarpshlutverk Peterson var árið 1976 í sjónvarpsmyndinni *Child Abuse*. Hefur hann komið fram sem gestaleikari í þáttum á borð við *Clueless*, Charmed, , Lie to Me og NCIS. Árið 1999 þá var honum boðið hlutverk í Providence sem Robbie Hansen, sem hann lék til ársins 2002. Var með stórt gestahlutverk í Burn Notice sem Nate Westen, bróðir Michaels.

### Kvikmyndir
Fyrsta kvikmyndahlutverk Peterson var árið 1998 í Godzilla. Hefur hann síðan þá komið fram í kvikmyndum á borð við *Shotgun*, *Spoonaur*, *As Seen on TV* og *Intent*.  

## Kvikmyndir og sjónvarp

## Tilvísanir

## Heimildir
* 
* 
* Heimasíða Seth Peterson

## Tenglar
* 
* Seth Peterson á Burn Notice heimasíðunni á USA Network sjónvarpsstöðinni 
* Heimasíða Seth Peterson
Alex Carter

**Alex Carter** (fæddur Alex Apostolopoulos, 12. nóvember 1964) er kanadískur leikari sem er þekktastur fyrir hlutverk sín í  og  Black Harbour.

## Einkalíf
Carter er fæddur og uppalinn í Toronto, Ontario í Kanada. Fluttist til Los Angeles til að eltast við leiklistardrauma sína og stundaði leiklist við *The Beverly Hills Playhouse*.

Alex er giftur og á þrjú börn.

## Ferill
### Sjónvarp
Fyrsta sjónvarpshlutverk Carters var árið 1988 í sjónvarpsmyndinni  *Betrayal of Silence*. Hefur hann síðan þá komið fram sem gestaleikari í þáttum á borð við *Counterstrike*, *Side Effects*, *Traders*, *The Pretender*, Dark Angel, Bones, *Shark*, *Castle*, Burn Notice og  24. Frá 1996-1998 þá lék hann Paul Isler í Black Harbour og lék síðan Liðþjálfann Lindo í Lincoln Heights frá 2007-2008. Hefur hann síðan 2003 verið með stórt gestahlutverk sem Rannsóknarfulltrúinn Lou Vartann í .

### Kvikmyndir
Fyrsta kvikmyndahlutverk Carters var árið 1996 í *What Kind of Mother Are You? *. Hefur hann síðan þá komið fram í kvikmyndum á borð við *Bring Him Home*, *Out of Time* og *The Island*.  

## Kvikmyndir og sjónvarp

## Tilvísanir

## Heimildir
* 
* 

## Tenglar
*
Tanka

**Tanka** er japanskt ljóðaform sem er svipað og hæka (haiku), sem er afbrigði af tanka. Tanka hefur fimm braglínur með fimm atkvæðistáknum í fyrstu línu, sjö atkvæðistákn í annarri línu, fimm atkvæðistákn í þriðju línu og sjö atkvæðistákn í fjórðu og fimmtu línu. Tönkur innihalda yfirleitt aldrei rímur.
Paul Tei

**Paul Tei** er leikari sem er þekktastur fyrir hlutverk sín í Burn Notice og  Zeke and Luther.

## Ferill
### Sjónvarp
Fyrsta sjónvarpshlutverk Tei var árið 2001 í *Going to California*. Hefur hann verið með stórt gestahlutverk í Burn Notice sem Barry síðan 2007 og í Zeke and Luther sem Eddie Coletti síðan 2011.

### Kvikmyndir
Fyrsta kvikmyndahlutverk Tei var árið 2005 í Transporter 2 og hefur hann einnig leikið í *The Boynton Beach Bereavement Club* og Marley & Me.

## Kvikmyndir og sjónvarp

## Tilvísanir

## Heimildir
*
*

## Tenglar
*
Prentfrelsi

**Prentfrelsi** eða **fjölmiðlafrelsi** er frelsi til að tjá skoðanir og miðla upplýsingum með útgáfu, hvort sem er á prenti eða í rafrænum miðlum. Prentfrelsi var hluti af þeim grundvallarréttindum sem stjórnmálabaráttan á 18. öld innleiddi og var stefnt gegn ritskoðun yfirvalda. Í mörgum löndum er prentfrelsi varið í stjórnarskrá.

Á Íslandi var prentfrelsi varið í stjórnarskránni frá fyrstu gerð hennar en eftir að Ísland fullgilti mannréttindasáttmála Evrópu 1994 var því breytt í málfrelsisákvæði.
Ljóseind

**Ljóseind** (áður kölluð *fótóna*) er krafteind (bóseind eða *bósóna*) rafsegulgeislunar. Hún hefur enga hleðslu og lítinn sem engan massa. Ljóseind er hraðasta fyrirbæri alls og samkvæmt afstæðiskenningu Einsteins hraðasta mörk hraða í alheiminum (þrátt fyrir það séu ríkjandi kenningar um að rúmið sjálft stækki á margfalt meiri hraða en ljósið).

Hraði ljóseindar í tómarúmi er kallaður ljóshraði og er táknaður með c=2,998*10^8 m/s eða tæplega 300.000 km/s.
Verkamannasamband Íslands

**Verkamannasamband Íslands** eða **VSÍ** var samband 23 verkalýðsfélaga á Íslandi sem var stofnað 9. maí árið 1964. Árið eftir bættust ellefu félög við. Fyrsti formaður þess var Eðvarð Sigurðsson.

VSÍ var sérsamband innan Alþýðusambandsins. Þann 13. október 2000 sameinaðist það Landssambandi iðnverkafólks og Þjónustusambandi Íslands og myndaði Starfsgreinasamband Íslands.